- Hindi News
- National
- एक सप्ताह बीतने पर भी लीलू के हत्यारोपियों को गिरफ्तार नहीं किए जाने को लेकर ग्रामीण भड़के
एक सप्ताह बीतने पर भी लीलू के हत्यारोपियों को गिरफ्तार नहीं किए जाने को लेकर ग्रामीण भड़के
भास्कर न्यूज | महेंद्रगढ़। आकोदा
महेंद्रगढ़-दादरीस्टेट हाईवे पर गांव बास खुड़ाना के निवासियों ने लीलू सिंह की हत्या के आरोपितों को एक सप्ताह बाद भी गिरफ्तार नहीं किए जाने को लेकर सुबह 10 बजे से 12 बजे दो घंटे तक स्टेट हाईवे जाम कर दिया।
इस दौरान ग्रामीण आकोदा चौकी इंचार्ज के तबादले की मांग को लेकर भी अड़े रहे। जाम के कारण स्टेट हाईवे पर दोनों ओर वाहनों की लंबी-लंबी कतारें लग गई। आरोपियों की गिरफ्तारी चौकी इंचार्ज के तबादले को लेकर ग्रामीण काफी आक्रोशित नजर आए। सूचना मिलने पर डीएसपी कनीना ने मौके पर पहुंचकर बड़ी मुश्किल से दो दिन में हत्यारोपियों को गिरफ्तार करने का आश्वासन देकर जाम खुलवाया। जाम लगा रहे ग्रामीणों ने कहा कि अगर हत्यारोपियों को दो दिन में गिरफ्तार नहीं किया गया तो वे फिर से स्टेट हाईवे को जाम करने पर मजबूर होंगे।
राजीनामे का बना रहे हैं दबाव
मृतकके चचेरे भाई सुरेन्द्र ने आरोप लगाया कि मुख्य आरोपी राजेश आकोदा चौकी इंचार्ज की मिली भगत के चलते हत्यारोपियों के साथी बार-बार फोन करके पैसे लेकर राजीनामा करने का दबाव बना रहे हैं, जिससे तंग आकर उन्होंने अपना मोबाइल भी बंद कर लिया है। सुरेन्द्र ने कहा कि गरीब को मारो और पैसा देकर राजीनामा कर लो, हत्यारोपियों की यह नीति वह नहीं चलने देंगे। इस मौके पर पूर्व चेयरमैन श्योराज सिंह, सुरेन्द्र सिंह, रतन सिंह, पंच मानसिंह, जयनारायण, संदीप, पवन, महेंद्र सिंह चोटीवाला, सतबीर, रणजीत, होशियार, भीम सिंह, बुध सिंह, सरपंच प्रतिनिधि बास खुड़ाना ओमप्रकाश सहित काफी संख्या में ग्रामीण मौजूद रहे।
डीएसपी के आश्वासन पर खोला जाम
कनीनाके डीएसपी महेश कुमार महेंद्रगढ़ के थाना प्रभारी कैलाशचंद वर्मा जाम स्थल पर पहुंचे तथा आश्वासन दिया कि हत्यारों को दो दिन के अंदर-अंदर गिरफ्तार कर लिया जाएगा। साथ ही उन्होंने जाम लगा रहे लोगों से यह भी अपील की कि एक-दो दिन अधिक लगने पर कानून अपने हाथ में ना लें क्योंकि हत्यारोपियों पर केस दर्ज हो चुका है, उन्हें हर हालत में गिरफ्तार कर लिया जाएगा। इस दौरान उन्होंने हत्या के केस के आईओ को तुरंत बदलने का आश्वासन दिया। उन्होंने इस केस की जांच आरोपियों की गिरफ्तारी की जिम्मेदारी स्पेशल स्टाफ सीआईए एसएचओ महेंद्रगढ़ को सौंपी। डीएसपी ने जाम लगा रहे ग्रामीणों से कहा कि यदि उन्हें भी हत्यारोपियों का कोई सुराग मिले तो उसे तुरंत सूचना दें, वह स्वयं छापेमारी करेंगे। दोनों अधिकारियों के आश्वासन के बाद करीब 12 बजे ग्रामीणों ने जाम खोल दिया।
मृतक के भाई के बयान पर किया था हत्या का केस दर्ज
पुलिसने बीते बुधवार शाम को मृतक लीलू के भाई बजरंग के बयान पर हत्या का केस दर्ज किया था। पुलिस को दिए बयान में बजरंग ने बताया था कि वह खुड़ाना के रहने वाले हैं। उसका भाई लीलू जिसका 28 फरवरी की रात करीब साढ़े आठ बजे गांव खुड़ाना के ही राजेश के साथ किसी बात को लेकर झगड़ा हो गया था, जिसके बाद राजेश उसका लड़का मनीष 5-7 अन्य लोग लाठी-डंडे लेकर उनके घर पर भी आए थे। इस दौरान घर के पुरुष विवाह-शादी में गए हुए थे। घर पर केवल औरतें थी। इस दौरान वे लीलू को देख लेने की बात कहकर वहां से चले गए। इसके बाद गांव के ही होटल संचालक नरेश कुमार ने सूचना देकर बताया था कि लीलू सड़क किनारे भट्ठे के सामने मृत अवस्था में पड़ा हुआ है। सूचना के बाद जब उन्होंने मौके पर पहुंचकर देखा तो लीलू सड़क किनारे पड़ा हुआ था। सड़क पर गाड़ी के टायर के निशान लाश के पास एक डंडा भी पड़ा हुआ था। उसने अंदेशा जताया है कि इस घटना को मनीष, राजेश उनके साथियों ने ही अंजाम दिया है।
tgl_Latn sot_Latn hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva